
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1579 


27 Οκτωβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Απόσταξη σύκων και αποσύκων από τους μικρούς 
αποσταγματοποιούς (διημέρους) του Νομού Μα¬ 
γνησίας. 1 

Καθορισμός συμπληρωματικών μέτρων για τον προσ¬ 
διορισμό της προέλευσης του κρέατος που παράγε- 
ται σύμφωνα με τον Καν. (ΕΟΚ) 2092/91 του Συμβου¬ 
λίου «περίτου βιολογικού τρόπου παραγωγής γεωρ¬ 
γικών προϊόντων και των σχετικών ενδείξεων στα 


γεωργικά προϊόντα και στα είδη διατροφής, όπως 

έχει τροποποιηθεί, συμπληρωθεί και ισχύει. 2 

Ψήφιση του Οργανισμού Εσωτερικής Υπηρεσίας 
(Ο.Ε.Υ.) του Δημοτικού Παιδικού και Βρεφονηπιακού 
Σταθμού Δήμου Αρκαλοχωρίου Ν. Ηρακλείου. 3 


ΑΠΟΦΑΣΕΙ Σ 

Αριθ. 3018549/2420/0029 (1) 

Απόσταξη σύκων και αποσύκων από τους μικρούς απο- 
σταγματοποιούς (διημέρους) του Νομού Μαγνησίας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις αιτήσεις των μικρών αποσταγματοποιών (διημέ¬ 
ρων) του Δήμου Αργαλαστής και της κοινότητας Κεραμι¬ 
διού του Νομού Μαγνησίας προς την Χημική Υπηρεσία 
Βόλου με αριθ. πρωτ. Χ.Υ. Βόλου 2252/22.9.2003 και 
2191/15.9.2003 αντιστοίχως, με τις οποίες αιτούνταιτην 
άδεια για την απόσταξη των σύκων και αποσύκων της πα¬ 
ραγωγής τους. 

2. Το 2315/2.10.2003 έγγραφο της Χημικής Υπηρεσίας 
Βόλου, σύμφωνα με το οποίο, τα προς απόσταξη σύκα και 
απόσυκα των εν λόγω παραγωγών, κατόπιν επιτόπιου 
ελέγχου - δειγματοληψίας που αυτή διενήργησε δια χημι¬ 
κού υπαλλήλου της και της εξέτασης τους, είναι κατάλλη¬ 
λα για το σκοπό αυτό. 

3. Τις διατάξεις του άρθρου 7 Ε παρ. 2 του Ν. 
2969/2001 (ΦΕΚ281 /Α/18.12.2001) «Αιθυλική αλκοόλη και 
αλκοολούχα προϊόντα». 


4. Τις διατάξεις του Καν. (Ε.Ο Κ.) 1576/1989 «Για τη θέσπι¬ 
ση των γενικών κανόνων σχετικά με τον ορισμό, το χαρα¬ 
κτηρισμό και την παρουσίαση των αλκοολούχων ποτών». 

5. Τις διατάξεις του άρθρου 82 παρ. 1 του Ν. 2960/2001 
(ΦΕΚ265/Α/22.11.2001) «ΕθνικόςΤελωνειακός Κώδικας». 

6. Τους λόγους σκοπιμότητας για την οικονομική ενί¬ 
σχυση των συκοπαραγωγών της Κοινότητας Κεραμιδιού 
και του Δήμου Αργαλαστήςτου Νομού Μαγνησίας, ως και 
το γεγονός ότι τα προς απόσταξη σύκα και απόσυκα είναι 
κατάλληλα, σύμφωνα με το προαναφερθέν υπό στοιχείο 
(1) σχετικό έγγραφο της Χημικής Υπηρεσίας Βόλου και ότι 
κατά την υπό προϋποθέσεις απόσταξη αυτών παράγονται 
προϊόντα κατάλληλα για ανθρώπινη κατανάλωση. 

7. Τις διατάξεις της 1065956/863/Α006/15.7.2003 Κοι¬ 
νής απόφασης του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

8. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Επιτρέπουμε την απόσταξη σύκων και αποσύκων από 
τους μικρούς αποσταγματοποιούς (διημέρους) του Νομού 
Μαγνησίας για την περίοδο 2002 - 2003 επί καταβολή του 
προβλεπόμενου φόρου σύμφωνα με τις διατάξεις του άρ¬ 
θρου 82 παρ. 1 του Ν. 2960/2001 (ΦΕΚ 265/Α/22.11.2001) 
«Εθνικός Τελωνειακός Κώδικας» και υπό την προϋπόθεση 
της τηρήσεως και των λοιπών σχετικών διατάξεων του Ν. 
2969/2001 και του Καν. (Ε.Ο.Κ.) 1576/1989. 

2. Οι χωρικά αρμόδιες υπηρεσίες της Γ.Δ.Τ. και Ε.Φ.Κ. 
καιτου Γ.Χ.Κ., να λάβουν όλα τα ενδεικνυόμενα μέτρα, κα¬ 
τά λόγο αρμοδιότητας, για τη διασφάλιση των συμφερό¬ 
ντων του Δημοσίου, ως και της τήρησης των διατάξεων 
του Καν. (Ε.Ο.Κ.) 1576/1989. 

Για τον προσδιορισμό της παραχθησόμενης ποσότητας 
στεμφυλοπνεύματος, η οποία για τον υπολογισμό του 
αντιστοιχούντος φόρου τελικά θα αναχθεί σε χ/μα προϊό¬ 
ντος με αλκοολικό βαθμό 40°Ο και θα γνωστοποιηθεί στο 
αρμόδιο Τελωνείο Βόλου, η Χημική Υπηρεσία Βόλου έχει 
ήδη προβεί στον προσδιορισμό του ενεχόμενου στα προς 
απόσταξη σύκα και απόσυκα σακχάρου, τούτου εκφρα- 
ζόμενου ως ιμβερτοσακχάρου, θα ληφθεί δε ως συντελε¬ 
στής αποδόσεως ο ισχύων για τα σύκα και απόσυκα βάσει 
του από 10/4/1953 Β.Δ. «Περί διατιμήσεως του Οινοπνεύ¬ 
ματος». 

Η απόφαση αυτή, της οποίας η ισχύς αρχίζει από την 
ημερομηνία υπογραφής της, να δημοσιευθεί στην Εφη¬ 
μερίδα της Κυβερνήσεως. 

Αθήνα, 16 Οκτωβρίου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 273234 (2) 

Καθορισμός συμπληρωματικών μέτρων για τον προσδιο¬ 
ρισμό της προέλευσης του κρέατος που παράγεται 
σύμφωνα με τον Καν. (ΕΟΚ) 2092/91 του Συμβουλίου 
«περί του βιολογικού τρόπου παραγωγής γεωργικών 
προϊόντων και των σχετικών ενδείξεων στα γεωργικά 
προϊόντα και στα είδη διατροφής, όπως έχει τροπο¬ 
ποιηθεί, συμπληρωθεί και ισχύει. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 22 παρ. 3 του Ν. 992/79 (Α’ 280), «Περί 
οργανώσεως των διοικητικών υπηρεσιών για την εφαρ¬ 
μογή της Συνθήκης Προσχώρησης της Ελλάδος στις Ευ¬ 
ρωπαϊκές Κοινότητες και ρύθμισης συναφών θεσμικών 
και οργανωτικών θεμάτων». 

β. Του άρθρου 29 Ατού Ν. 1558/85 (Α’ 134), όπωςαυτό 
προστέθηκε με το άρθρο 27 του Ν. 2081/92 (Α’ 154) και 
αντικαταστάθηκε από το άρθρο 1 παρ. 2α του Ν. 
2469/1997 (Α’ 38) και το γεγονός ότι από τις διατάξεις της 
παρούσας απόφασης δενπροκαλείται δαπάνη σε βάρους 
του κρατικού προϋπολογισμού. 

γ. Του Ν. 2637/98 (Α’ 200) περί «Σύσταση Οργανισμού Πι¬ 
στοποίησης Λογαριασμών, Οργανισμού Πληρωμών και 
Ελέγχου Κοινοτικών Ενισχύσεων Προσανατολισμού και Εγ¬ 
γυήσεων, Οργανισμού Πιστοποίησης και Επίβλεψης Γεωρ¬ 
γικών Προϊόντων, Γενικών Δ/νσεων και θέσεων Προσωπι¬ 
κού στο Υπουργείο Γεωργίας και Εταιρίας Αξιοποίησης 
Αγροτικής Γης ΑΕ και άλλες διατάξεις», όπως τροποποιή¬ 
θηκε με το άρθρο 29, παρ. 9-13του Ν. 3147/03 (Α’ 135). 

δ. Του άρθρου 33του Νόμου 2538/97 (Α’ 242) περί«Τρο¬ 
ποποίησης της κείμενης νομοθεσίας για τα γεωργικά και 
κτηνοτροφικά φάρμακα, ρύθμιση χρεών συνεταιριστικών 
οργανώσεων και άλλες διατάξεις» όπως τροποποιήθηκε 
και συμπληρώθηκε με το άρθρο 33 παρ. 2. και 3. του Ν. 
3147/03 (ΑΊ 35). 

ε. Της 3999590/30.1.2001 κοινής απόφασης του Πρω¬ 
θυπουργού και του Υπουργού Γεωργίας «Ανάθεση αρμο¬ 
διοτήτων στους Υφυπουργούς Γεωργίας Ευάγγελο Αρ- 
γύρη και Φώτη Χατζημιχάλη», (ΦΕΚΒ 1479). 

2. Τον 2092/91 Κανονισμό (ΕΟΚ) του Συμβουλίου της 
24ης Ιουνίου 1991, (Ε 198) όπως τροποποιήθηκε και ισχύ¬ 
ει και όπως συμπληρώθηκε με τον 1804/1999 Καν. (ΕΚ) 
του Συμβουλίου της 19ης Ιουνίου 1999 (1.222). 

3. Την 332221/5.1.2001 (Β’ 10) κοινή υπουργική απόφαση 
για τον καθορισμό συμπληρωματικών μέτρωνγιατην εφαρ¬ 
μογή του Καν. (ΕΟΚ) 2092/91 του Συμβουλίου , όπως αυτή 
τροποποιήθηκε και ισχύει, (ΦΕΚ10/11.1.2001). 

4. Την 412013/14.12.2000 κοινή υπουργική απόφαση 
για «Συμπληρωματικά μέτρα σε εκτέλεση κοινοτικών κα¬ 
νονισμών που αφορούν την επισήμανση του βοείου κρέα¬ 
τος και των προϊόντων με βάση το βόειο κρέας», (ΦΕΚ 
1594/29.12.2000). 


5. Την 2338/19.5.03 εισήγηση του ΟΠΕΓΕΠ. 

6. Το 4115/26.8.03 έγγραφο του ΟΠΕΓΕΠ, αποφασί¬ 
ζουμε: 

Άρθρο 1 

Σκοπός 

Σκοπός της παρούσας απόφασης είναι η θέσπιση μέ¬ 
τρων για την εφαρμογή των διατάξεων της παρ. 12α του 
αρθρ. 9του Καν (ΕΟΚ) 2092/91 του Συμβουλίου, όπως αυ¬ 
τός τροποποιήθηκε και ισχύει και ο οποίος στα επόμενα 
άρθρα της παρούσας απόφασης θα αναφέρεται ως ο 
«Κανονισμός». 

Τα μέτρα αυτά λαμβάνονται επιπλέον των συμπληρω¬ 
ματικών μέτρων εφαρμογήςτου «Κανονισμού» που έχουν 
θεσπισθεί με την 332221/01 κοινή υπουργική απόφαση, 
όπως τροποποιήθηκε και ισχύει, ώστε οι έλεγχοι να αφο¬ 
ρούν όλα τα στάδια της παραγωγής, της παρασκευής, 
όπως αυτοί οι ορισμοί αναφέρονται στο άρθρο 4 του «Κα¬ 
νονισμού», μέχρι την πώληση στον τελικό καταναλωτή 
ώστε να εξασφαλίζεται ο προσδιορισμός της προέλευ¬ 
σης του κρέατος και των προϊόντων αυτού που παράγο- 
νται σύμφωνα με τον «Κανονισμό» ή πρότυπα επίσημα 
αναγνωρισμένα σύμφωνα με το άρθρο 15 παρ. 1 της με 
αρ. 332 221/11.1.2001 κοινή υπουργική απόφαση. 

Άρθρο 2 

Πεδίο εφαρμογής 

Η παρούσα απόφαση εφαρμόζεται υποχρεωτικά στο 
κρέας βιολογικής παραγωγής, είτε αυτό παράγεται και τί¬ 
θεται σε εμπορία, είτε εισάγεται με σκοπό την εμπορία 
στην Ελλάδα. 

Εφαρμόζεται υποχρεωτικά από όλους τους επιχειρη¬ 
ματίες, όπως αυτοί ορίζονται στην παράγραφο 5 του άρ¬ 
θρου 4 του «Κανονισμού», οι οποίοι εμπλέκονται στην πα¬ 
ραγωγή, παρασκευή (διατήρηση, σφαγή, κοπή, τεμαχι¬ 
σμός, συσκευασία, σήμανση), εισαγωγή καθώς και 
εμπορία νωπών, συντηρημένων με απλή ψύξη ή/ και κα¬ 
τάψυξη κρεάτων ή τεμαχίων κρέατος ή κιμά που ανήκουν 
στα είδη βοοειδή (συμπεριλαμβανομένων των ειδών βου¬ 
βάλου και βίσονα), χοίροι, αιγοπρόβατα, ιπποειδή καθώς 
και πουλερικά και έχουν παραχθεί σύμφωνα με τον «Κα¬ 
νονισμό» ή βάσει προτύπων επίσημα αναγνωρισμένων. 

Η παρούσα απόφαση εφαρμόζεται επίσης και στα εισα- 
γόμενα από τρίτες χώρες για σφαγή ζώα ή πτηνά που 
έχουν εισαχθεί σύμφωνα με το άρθρο 11 του «Κανονι¬ 
σμού», στο εισαγόμενο κρέας και στα προϊόντα κρέατος 
που προορίζονται για εμπορία στην Ελληνική αγορά, κα¬ 
τά το μέρος της παρασκευής (όπως ορίζεται στο άρθρο 4 
παρ. 3 του «Κανονισμού»), και της εμπορίας που λαμβά¬ 
νουν χώρα στην Ελλάδα. 

Η παρούσα απόφαση εφαρμόζεται με την επιφύλαξη τή¬ 
ρησης όλων των άλλων εθνικών ή κοινοτικών διατάξεων που 
αφορούν την παραγωγή, παρασκευή, εισαγωγή, εμπορία 
και διαφήμιση, κρέατος, τεμαχίων κρέατος και κιμά. 

Άρθρο 3 
Ταυτοποίηση 

Τα ζώα ή πτηνά, ταυτοποιούνται υποχρεωτικά, όπως 
προβλέπεται στο παράρτημα III, τμήμα Α2, παρ. 2 του 
«Κανονισμού». 

- Η ταυτοποίηση και καταγραφή (μητρώα) των βοοειδών 
(συμπεριλαμβανομένωντων ειδών βουβάλου και βίσονα), 
αιγοειδών, προβατοειδών, ιπποειδών και χοίρων στην εκ- 

μετάλλευση γίνεται ατομικά σύμφωνα με την ισχύουσα 
κοινοτική και εθνική νομοθεσία. 

- Η ταυτοποίηση των πτηνών γίνεται ομαδικά ανά εκτρο¬ 
φή. Ο κωδικός τους έχει την εξής μορφή: 

XX ΧΧ/Χ XX X 

Νομός κωδικός παραγωγού / θάλαμος έτος εκτροφή 

Ο κωδικός παραγωγού / θάλαμος δίνεται από τη Διεύ¬ 
θυνση Αγροτικής Ανάπτυξης της Νομαρχιακής Αυτοδιοί¬ 
κησης στην οποία ο επιχειρηματίας γνωστοποιεί τη δρα- 
στηριότητά του σχετικά με την παραγωγή προϊόντων βιο¬ 
λογικής γεωργίας κατ’ εφαρμογή του άρθρου 3 της 
332221/2001 κοινής υπουργικής απόφασης. 

Άρθρο 4 

Μεταφορά ζώων /κρέατος 

Τα ζώα ή πτηνά που καλύπτονται με την παρούσα (άρθρο 
2) συνοδεύονται κατά τη μεταφορά τους από τις μονάδες 
παραγωγής προς τους χώρους σφαγής, εκτός των άλλων 
παραστατικών που προβλέπονται από την ισχύουσα νομο¬ 
θεσία και από τα έγγραφα πιστοποίησης του εγκεκριμένου 
Οργανισμού Ελέγχου και Πιστοποίησης με τον οποίο ο επι¬ 
χειρηματίας έχει συνάψει σύμβαση ελέγχου. 

Τα ανωτέρω ζώα και πτηνά φέρουν στα εμπορικά παρα¬ 
στατικά (τιμολόγια, δελτία αποστολής κτλ) που τα συνοδεύ¬ 
ουν, καθ’ όλη τη διάρκεια της μεταφοράς τους, πέραν αυτών 
που προβλέπονται στην παράγραφο 7 των Γενικών Διατάξε¬ 
ων του Παραρτήματος III του «Κανονισμού», τις ενδείξεις 
που αναφέρονται στο άρθρο 3 της παρούσας απόφασης. 

Η μεταφορά των ζώων και των πτηνών που έχουν 
εκτραφεί σύμφωνα με τις προδιαγραφές του «Κανονι¬ 
σμού» γίνεται ξεχωριστά από αυτά που δεν έχουν εκτρα¬ 
φεί σύμφωνα με τον «Κανονισμό», δηλαδή, είτε με άλλο 
μεταφορικό μέσο είτε σε διαφορετικό χώρο του ιδίου με¬ 
ταφορικού μέσου και με τρόπο ώστε να μην έρχονται σε 
επαφή μεταξύ τους ζώα των δύο ανωτέρω κατηγοριών. 

Τα σφάγιατων ζώων ή των πτηνών που καλύπτονται από 
την παρούσα κατά τη μεταφορά τους από τους χώρους 
σφαγής συνοδεύονται, εκτός των άλλων παραστατικών 
που προβλέπονται από την ισχύουσα νομοθεσία και από 
τα έγγραφα πιστοποίησης του εγκεκριμένου Οργανισμού 
Ελέγχου και Πιστοποίησης με τον οποίο ο επιχειρηματίας 
έχει συνάψει σύμβαση ελέγχου. 

Η μεταφορά των σφάγιωντων ζώων και των πτηνών που 
έχουν εκτραφεί σύμφωνα με τις προδιαγραφές του «Κα¬ 
νονισμού» γίνεται με τρόπο που να εξασφαλίζεται η ανα¬ 
γνώρισή τους, ξεχωριστά από αυτά που προέρχονται από 
ζώα /πτηνά που δεν έχουν εκτραφεί σύμφωνα με τον «Κα¬ 
νονισμό». Δηλαδή, είτε με άλλο μεταφορικό μέσο είτε σε 
διαφορετικό χώρο του ιδίου μεταφορικού μέσου και 
αφού έχουν ληφθεί τα κατάλληλα μέτρα για να προλαμ¬ 
βάνεται η πιθανή ανάμιξη ή επαφή με προϊόντα που δεν 
έχουν παραχθεί σύμφωνα με τον «Κανονισμό». 

Άρθρο 5 
Επισήμανση 

Η επισήμανση πραγματοποιείται στο σφαγείο και γίνε¬ 
ται με ευθύνη του επιχειρηματία υπό την άδεια του αρμό¬ 
διου Οργανισμού Ελέγχου και Πιστοποίησης. 

Τοποθετούνται συνολικά τουλάχιστον τέσσερις ετικέ¬ 
τες σε ολόκληρο το σφάγιο, μία σε κάθε τεταρτημόριο. 
Ένα αντίγραφο τους θα παραμένει στο σφαγείο για διά¬ 
στημα τουλάχιστον ενός έτους. Στα ολόκληρα σφάγια 
πουλερικών τοποθετείται μόνο μία ετικέτα. 


Οι ελάχιστες, πέραν των προβλεπόμενων βάσει του άρ¬ 
θρου 9 της 332221/01 κοινής υπουργικής απόφασης κα¬ 
θώς και της κείμενης εθνικής και κοινοτικής νομοθεσίας, 
ενδείξεις που πρέπει να περιλαμβάνει η επισήμανση είναι: 

α) Κωδικός αριθμού ζώου ή ομάδας ζώων (βοοειδή) ή 
παρτίδας πτηνών 
β) Χώρα ή χώρες εκτροφής 

γ) Κωδικό αριθμό σφαγείου ή / και μονάδας τεμαχισμού, 
εφόσον πρόκειται για τεμαχισμένο κρέας 
δ) Ημερομηνία σφαγής 
ε) Βάρος σφαγίου 

Οι ίδιες ενδείξεις αναγράφονται και στα συνοδευτικά 
εμπορικά έγγραφατων σφάγιων, των τμημάτων των σφά- 
γιων, των παραπροϊόντων σφαγής και τελικών προϊόντων 
που ακολουθούν τις απαιτήσεις του «Κανονισμού» ή άλ¬ 
λων επίσημα αναγνωρισμένων προτύπων, κατά τη μετα¬ 
φορά τους από το σφαγείο προς άλλη μονάδα παρα¬ 
σκευής (π.χ. εργαστήριο τεμαχισμού) ή προς το σημείο 
λιανικής πώλησης, καθώς και στο μέσο επισήμανσης της 
κλειστής συσκευασίας του τελικού προϊόντος. 

Σε ότι αφορά την επισήμανση του βοείου κρέατος καιτα 
προϊόντα με βάση το βόειο κρέας (πχ κιμάς), ισχύει η προ- 
βλεπόμενη από την 412013/14.12.2000 κοινή υπουργική 
απόφαση ετικέτα με την προσθήκη της αναφοράς στο 
βιολογικό τρόπο παραγωγής στις προαιρετικές ενδείξεις. 
Κατά παρέκκλιση της ανωτέρω κοινής υπουργικής από¬ 
φασης η προσθήκη στις προαιρετικές ενδείξεις της ανα¬ 
φοράς στο βιολογικό τρόπο παραγωγής θα γίνεται από 
τον επιχειρηματία και με την άδεια του αρμόδιου Οργανι¬ 
σμού Ελέγχου και Πιστοποίησης. 

Άρθρο 6 

Τρόπος διάθεση κρέατος στον τελικό καταναλωτή 

Το σύστημα επισήμανσης εξασφαλίζει τη σύνδεση με¬ 
ταξύ, των σφάγιων, ημισφάγιων, τεταρτημόριων ή τεμα¬ 
χίων κρέατος και του μεμονωμένου ζώου ή της ομάδας 
ζώων ή παρτίδας πτηνών από το οποίο ή τα οποία αυτά 
προέρχονται. 

Τα προϊόντα τα οποία καλύπτονται από την παρούσα 
απόφαση διατίθενται στα σημεία λιανικής πώλησης σε 
κλειστή συσκευασία που έχει κατάλληλα επισημανθεί και 
παραμένει αδιάρρηκτη. Οι ενδείξεις της επισήμανσης πα¬ 
ραμένουν αναλλοίωτες μέχρι τη διάθεση του προϊόντος 
στον τελικό καταναλωτή. Τα μέσα στα οποία αποτυπώνο- 
νται οι ενδείξεις της επισήμανσης (π.χ. ετικέτες) πρέπει 
να είναι απαραβίαστα, ανθεκτικά, μιας χρήσεως και καλά 
προσαρμοσμένα στη συσκευασία. 

Κατά παρέκκλιση από την παραπάνω διαδικασία, επι¬ 
τρέπεται η απευθείας πώληση σφάγιων και ημισφάγιων 
αμνοεριφίων και ολόκληρων σφάγιων πουλερικών από 
τον παραγωγό στον τελικό καταναλωτή χωρίς συσκευα¬ 
σία μόνο εφόσον ο παραγωγός εμπορεύεται τα εν λόγω 
σφάγια αποκλειστικά απάτη δική του παραγωγή. Στην πε¬ 
ρίπτωση αυτή πρέπει να υπάρχει επισήμανση που επιτρέ¬ 
πει τον σαφή και αδιαμφισβήτητο προσδιορισμό της προ¬ 
έλευσης του. 

Άρθρο 7 

Τρόπος διάθεσης κιμά στον τελικό καταναλωτή 

Η παρασκευή κιμά διενεργείται εντός παρασκευαστικών 
μονάδων που υπάγονται στο σύστημα ελέγχου και πιστο¬ 
ποίησης και ο κιμάς πωλείται σε κλειστή συσκευασία. Οι επι¬ 
χειρηματίες παρασκευής προσυσκευασμένου κιμά ανα- 

γράφουν υποχρεωτικά στην ετικέτα του κιμά τις ενδείξεις 
του άρθρου 5 της παρούσας καθώς και τον αριθμό κτηνια¬ 
τρικής έγκρισης της παρασκευαστικής μονάδας. 

Άρθρο 8 

Σύστημα καταγραφής 

Οι επιχειρηματίες, όπως ορίζονται στην παράγραφο 5, 
άρθρο 4 του «Κανονισμού», διαθέτουν σύστημα καταγρα¬ 
φής που περιλαμβάνει, μεταξύ άλλων, τηνπροέλευση, το εί¬ 
δος, τις ποσότητες, την ημερομηνία άφιξης των ζώων ή των 
σφάγιων και αναχώρησης των σφάγιων ή / και των τεμαχίων 
κρέατος έτσι ώστε να εξασφαλίζεται η αντιστοιχία μεταξύ 
αφίξεων /αγορών και αναχωρήσεων / πωλήσεων. 

Το σύστημα καταγραφής, το οποίο μπορεί να ενσωμα¬ 
τωθεί σε οποιοδήποτε σύστημα καταγραφής που τηρεί ο 
κάθε επιχειρηματίας (μητρώο εκμετάλλευσης, βιβλίο 
σφαγείου, βιβλίο αποθήκης κ.τ.λ.) είναι αντικείμενο ελέγ¬ 
χου από όλες τις εμπλεκόμενες στον έλεγχο αρμόδιες 
αρχές του άρθρου 9 της παρούσας. Σε περίπτωση μη 
ύπαρξης μηχανογραφημένου ή άλλου συστήματος κατα¬ 
γραφής τα στοιχεία αυτά πρέπει να τηρούνται σύμφωνα 
με το συνημμένο Παράρτημα I. Σε κάθε περίπτωση θα 
πρέπει να αποδεικνύεται ότι οι πωλούμενες ποσότητες 
κρέατος με συγκεκριμένες ενδείξεις αντιστοιχούν στις 
αγοραζόμενες ποσότητες κρέατος, με τις ίδιες ενδείξεις. 

Άρθρο 9 

Έλεγχος 

Οι έλεγχοι διενεργούνται από τις αρμόδιες αρχές του 
άρθρου 5 παρ. 1,2 και 3 και σύμφωνα με το άρθρο 8 της 
332221/01 κοινής υπουργικής απόφασης. 

Στην περίπτωση που η μονάδα παρασκευής (σφαγείο, 
μονάδα τεμαχισμού κ.λπ.) ελέγχεται από Οργανισμό 
Ελέγχου και Πιστοποίησης άλλον απ’ αυτόν που ελέγχει 
τον επιχειρηματία - παραγωγό, σφάγια του οποίου έχουν 
προσκομιστεί στην ανωτέρω μονάδα παρασκευής, τότε ο 
Οργανισμός που ελέγχει τον επιχειρηματία - παραγωγό 
υποχρεούται, για τη διευκόλυνση του ελέγχου, να παρέ¬ 
χει κάθε σχετικό με τον έλεγχο στοιχείο που αφορά τον 
συγκεκριμένο επιχειρηματία - παραγωγό, εφόσον κάτι τέ¬ 
τοιο ζητείται εγγράφως από τον Οργανισμό Ελέγχου και 
Πιστοποίησης που ελέγχει τη μονάδα παρασκευής. 


Άρθρο 10 
Κυρώσεις 

Εφόσον, κατά τη διενέργεια των σχετικών ελέγχων για 
την εφαρμογή της παρούσας, διαπιστωθούν οι παρακάτω 
παρατυπίες ή παραβάσεις, αναλόγως της περίπτωσης 
επιβάλλονται οι ακόλουθες κυρώσεις: 

1. Σε περίπτωση: 

• λανθασμένης ή ανεπαρκούς σήμανσης των ζώων ή 
πτηνών που προβλέπεται στο άρθρο 3 της παρούσης, 

• αναγραφής λανθασμένων ή ψευδών στοιχείων στα 
συνοδευτικά έγγραφα των ζώων ή πτηνών κατά την μετα¬ 
φορά τους, 

• λανθασμένων ή ψευδών ενδείξεων στα μέσα επισή¬ 
μανσης των σφάγιων ή τεμαχίων κρέατος ή κιμά, 

• μη εφαρμογής ή πλημμελούς εφαρμογής του συστή¬ 
ματος καταγραφής που προβλέπεται στο άρθρο 8 της πα¬ 
ρούσας, 

επιβάλλονται οι κυρώσεις που προβλέπονται στην παρ. 
1 του άρθρο 12 της 332221/2001 κοινής υπουργικής από¬ 
φασης. 

2. Σε περίπτωση καταφανούς ή παρατεταμένης παρά¬ 
βασης των ανωτέρω περιπτώσεων επιβάλλονται οι κυρώ¬ 
σεις που προβλέπονται στην παρ. 2 του άρθρου 12 της 
332221/2001 κοινής υπουργικής απόφασης. 

3. Σε περίπτωση έλλειψης ενδείξεων σε μία ή περισσό- 
τερεςτωνπεριπτώσεωντης παρ 1. του παρόντος άρθρου 
επιβάλλονται οι κυρώσεις που προβλέπονται στην παρ. 3 
του άρθρο 12 της 332221/2001 κοινής υπουργικής από¬ 
φασης. 

Οι ανωτέρω κυρώσεις επιβάλλονται με τη διαδικασία 
του άρθρου 13 της ανωτέρω κοινής υπουργικής απόφα¬ 
σης και συνεκτιμώνται η σοβαρότητα της παράβασης, η 
διακινούμενη ποσότητα, ο κύκλος εργασιών της επιχεί¬ 
ρησης, το μέγεθος αυτής σε τοπική κλίμακα κ.λπ. 

Άρθρο 11 
Γενικές Διατάξεις 

Η παρούσα απόφαση ισχύει από την ημερομηνία δημο¬ 
σίευσής της και εφαρμόζεται τρεις μήνες από αυτή. 

Ετικέτες που έχουν ήδη τυπωθεί επιτρέπεται να χρησι¬ 
μοποιούνται για χρονικό διάστημα μέχρι τρεις μήνες από 
τη δημοσίευση της παρούσας. 

επιχειρηματίας έχει λάβει σχετική έγκριση από την αρμόδια αρχή. 

Δεν συμπληρώνεται στην περίπτωση λιανικής πώλησης. 

Στις περιπτώσεις λιανικής πώλησης καταγράφονται και οι αποδείξεις λιανικής πώλησης. 

ΟΔΗΓΙΕΣ ΣΥΜΠΛΗΡΩΣΗΣ 

Το έντυπο αυτό συμπληρώνεται, από επιχειρηματία 
ενταγμένο στο σύστημα ελέγχου και πιστοποίησης κάθε 
φορά που: 

α) μία παρτίδα ζώων ή πτηνών εισέρχεται από μονάδα 
παραγωγής (εκτροφής) σε μονάδα παρασκευής (π.χ. 
σφαγείο) ή σε άλλη μονάδα παραγωγής, 

β) σφάγια, ημισφάγια τεταρτημόρια ή πτηνά μεταφέρο- 
νται από μονάδα παρασκευής (π.χ. σφαγείο) σε μία άλλη 
(π.χ. εργαστήριο τεμαχισμού), 

γ) σφάγια, ημισφάγια, τεταρτημόρια, πτηνά, τεμάχια 
κρέατος ή κιμάς εισέρχονται σε σημείο λιανικής πώλησης 
από μονάδα παρασκευής. 

ΕΠΙΧΕΙΡΗΣΗ: Σημειώνεται η μονάδα παραγωγής (εκτρο¬ 
φής) ή η μονάδα παρασκευής (π.χ. σφαγείο, εργαστήριοτε- 
μαχισμού) που συμπληρώνει το έντυπο και η οποία παρα- 
λαμβάνει ζώα, πτηνά, σφάγια ή τεμάχια κρέατος και που εί¬ 
τε συνεχίζει την παραγωγική δραστηριότητα είτε διενεργεί 
κάποια παρασκευαστική δραστηριότητα, όπως σφαγή, τε¬ 
μαχισμό κτλ, και τα προωθεί προς άλλη μονάδα παρασκευ¬ 
ής ή προς το σημείο λιανικής πώλησης. 

Τα έντυπο αυτό διατηρείται στη μονάδα όπου συμπλη¬ 
ρώνεται. 

ΔΡΑΣΤΗΡΙΟΤΗΤΑ: Σημειώνεται η δραστηριότητα της ανω¬ 
τέρω επιχείρησης (π.χ. εκτροφή, σφαγή, κοπή, τεμαχισμός). 

ΑΦΙΞΕΙΣ/ΑΓΟΡΕΣ 

ΣΤΗΛΗ Ια: Σημειώνεται σαφώς το είδος και η κατηγο¬ 
ρία του ζώου (π.χ. μοσχάρι, αρνιά, κοτόπουλα κτλ) ή η κα¬ 
τηγορία του τεμαχίου κρέατος (π.χ. σφάγιο αρνιών, ημι- 
σφάγιο χοιρινών, τεταρτημόριο βοοειδών εμπρόσθιο ή 
οπίσθιο κ.τ.λ). 

ΣΤΗΛΗ 2α: Σημειώνεται ο αριθμός των ζώων ανά κατη¬ 
γορία ή η ποσότητα των τεμαχίων κρέατος που παραλαμ- 
βάνει η επιχείρηση που αναγράφεται στο έντυπο. 

ΣΤΗΛΗ 3α: Σημειώνεται ο αριθμός των ενωτίων των ζώ¬ 
ων ή ο κωδικός του σμήνους των πουλερικών, που αφί- 
χθηκαν στην εν λόγω επιχείρηση. 

ΣΤΗΛΗ 4α: Ημερομηνία άφιξης των ζώων ή των τεμαχίων 
κρέατος που περιγράφονται στη στήλη 1 α στην επιχείρηση. 

ΣΤΗΛΗ 5α: Σημειώνονται τα στοιχεία του προμηθευτή 
των ζώων ή των τεμαχίων κρέατος που αναφέρονται στη 
στήλη 1 α. και καταφθάνουν στην εν λόγω επιχείρηση. 

ΣΤΗΛΗ 6α: Σημειώνονται τα στοιχεία του τιμολογίου ή 
του δελτίου αποστολής ή άλλου επίσημου εγγράφου που 
συνοδεύει την μεταφορά των ειδών της στήλης 1 α από 
τον προμηθευτή της στήλης 5α στην εν λόγω επιχείρηση. 

ΑΝΑΧΩΡΗΣΕΙΣ / ΠΩΛΗΣΕΙΣ 

ΣΤΗΛΗ 1β: Ημερομηνία αναχώρησης τεμαχίων κρέα¬ 
τος, σφάγιων, ημισφάγιων, τεταρτημόριων, ή πτηνών από 
την εν λόγω επιχείρηση είτε προς μία άλλη μονάδα παρα¬ 
σκευής είτε προς σημείο λιανικής πώλησης. 

ΣΤΗΛΗ 2β: Αναγράφεται σαφώςτοείδοςτου προϊόντος 
π.χ. μπριζόλες, λάπα, κυλότο, κιμάς, ημισφάγιο, τεταρτη¬ 
μόριο, στήθος κοτόπουλου, κοτόπουλο κτλ το οποίο ανα¬ 
χωρεί από την εν λόγω επιχείρηση για μία άλλη μονάδα 
παρασκευής ή σημείο λιανικής πώλησης. 

ΣΤΗΛΗ 3β: Σημειώνεται η ποσότητα των προϊόντων που 
αναφέρονται στη στήλη 2β. 

ΣΤΗΛΗ 4β: Σημειώνονται τα στοιχεία του αγοραστήτων 
προϊόντων, είτε πρόκειται για νέα μονάδα παρασκευής 
(π.χ εργαστήριο τεμαχισμού) είτε για σημείο λιανικής πώ¬ 
ληση, που αναχωρούν από την επιχείρηση που αναγρά¬ 
φεται στο έντυπο. 


ΣΤΗΛΗ 5β: Σημειώνονται τα στοιχεία του τιμολογίου ή 
του δελτίου αποστολής ή απόδειξη λιανικής πώλησης 
που συνοδεύειτη μεταφορά ή πώληση κρέατος, τεμαχίων 
κρέατος ή κιμά από την εν λόγω επιχείρηση σε αγοραστή 
της στήλης 3β.Τα παραπάνω αποδεικτικά στοιχεία μπο¬ 
ρούν επίσης να επισυναφθούν στο Παράρτημα I. 

ΣΤΗΛΗ 6β: Σημειώνεται η ημερομηνία που εξαντλούνται 
οι ποσότητες της στήλης 3βτωνπροϊόντωντης στήλης 2β. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2003 

Ο ΥΦΥΠΟΥΡΓΟΣ 

Φ. ΧΑΤΖΗΜΙΧΑΛΗΣ 
-Φ- 

Αριθ. 20390 (3) 

Ψήφιση του Οργανισμού Εσωτερικής Υπηρεσίας (Ο.Ε.Υ.) 
του Δημοτικού Παιδικού και Βρεφονηπιακού Σταθμού 
Δήμου Αρκαλοχωρίου Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Του Ν. 2503/97 «Διοίκηση, Οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

β) Του άρθρου 12του Ν. 1188/81 όπως αντικαταστάθη- 
καν με τις όμοιες του άρθρου 8 του Ν. 2307/95. 

γ) Του Π.Δ. /τος 37α/1987 (ΦΕΚ11Α) και του Π.Δ./τος 
50/2001 (ΦΕΚ39Α). 

2. Την 26391/18.1.2002 απόφαση του Γεν. Γραμματέα 
Περιφέρειας Κρήτης «Περί σύστασης Νομικού Προσώ¬ 
που Δημόσιου Δικαίου με την επωνυμία «Παιδικός και 
Βρεφονηπιακός Σταθμός Δ. Αρκαλοχωρίου» (ΦΕΚ 164/ 
19.2.2001). 

3. Την 6730/12.8.2003 (ΦΕΚ1288/Β/2003) εξουσιοδοτική 
απόφασή μας, περί μεταβιβάσεως εξουσία υπογραφής 
«Με εντολή Γενικού Γραμματέα» αποφάσεων, εγγράφων 
και άλλων πράξεων στο Γεν. Διευθυντή, στους Προϊστά¬ 
μενους Δ/νσεων κλπτων υπηρεσιών της Περιφέρειάς μας. 

4. Την 16/2003 απόφαση του Διοικητικού Συμβουλίου 
του παραπάνω Δημοτικού Παιδικού και Βρεφονηπιακού 
Σταθμού με την με την οποία ψηφίζεται ο Οργανισμός 
Εσωτερικής Υπηρεσίας του. 

5. Την 247/2003 απόφαση του Δημοτικού Συμβουλίου 
Αρκαλοχωρίου με την οποία εγκρίνεταιη ψήφιση του ΟΕΥ 
του ανωτέρω Παιδικού Σταθμού. 

6. Τη Γνωμοδότηση του οικείου Υπηρεσιακού Συμβου¬ 
λίου που διατυπώνεται στο 4/19.8.2003 πρακτικό συνε- 
δριάσεωςτου και διαβιβάσθηκε σε μας με το 42/2003 έγ¬ 
γραφο του Προέδρου αυτού, αποφασίζουμε: 

Εγκρίνουμε την 16/2003 απόφαση του Διοικητικού Συμ¬ 
βουλίου του Δημοτικού Παιδικού και Βρεφονηπιακού 
Σταθμού Δήμου Αρκαλοχωρίου, με την οποία ψηφίζεται ο 
Οργανισμός Εσωτερικής Υπηρεσίας (Ο.Ε.Υ) του όπως 
αναλυτικά ορίζεται σ’ αυτήν και του οποίου οι οργανικές 
θέσεις του προσωπικού, οι αρμοδιότητες αυτού και η 
διάρθρωση των υπηρεσιών έχουν ως εξής: 

Καθήκοντα Προϊσταμένου Διεύθυνσης 
Άρθρο 1 

Διάρθρωση υπηρεσιών 

Οι υπηρεσίες του Δημοτικού Παιδικού και Βρεφονηπια¬ 
κού Σταθμού λειτουργούν σε επίπεδο Διεύθυνσης, σύμ¬ 
φωνα με τη συστατική πράξη προσαρμογής του. 

Η Διεύθυνση του Παιδικού και Βρεφονηπιακού Σταθμού 
αποτελείται από τα εξής τμήματα: 

Α. Τμήμα Προσχολικής Αγωγής. 

Β. Τμήμα Διοικητικού - Οικονομικού. 

Άρθρο 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο το υ Σταθ μο ύ και γενικά μεριμνά για τη ν 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό και τον πάσης φύσης εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού. 

6. Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού 
ώστε να μην δημιουργούνται λειτουργικά προβλήματα στο 
Σταθμό. Εγκρίνει και υπογράφει τα αιτήματα των προϊστα¬ 
μένων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλιστεί η εύρυθμη λειτουργία του Σταθμού και η 
επίτευξη των σκοπώντου. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Προϊσταμένου Τμήματος 
Προσχολικής Αγωγής 

Είναι υπεύθυνος: 

1. Για την εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη / νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση, τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 


5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου Τμήματος 
Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Συνεργάζεται με τον Διευθυντή για τηνκατάρτιση του 
προϋπολογισμού - απολογισμού - ισολογισμού. 

5. Τηρεί άλατα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ Π.Ε. ΝΗΠΙΑΓΩΓΩΝ 
Θέσεις: 1 

Βαθμός: Δ'- Α' 

2. ΚΛΑΔΟΣ Τ.Ε.9 ΒΡΕΦΟΝΗΠΙΟΚΟΜΙΑΣ 
Θέσεις: 2 

Βαθμός: Δ'- Α' 

3. ΚΛΑΔΟΣ Δ.Ε. ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: 1 

Βαθμός: Δ'- Α' 

4. ΚΛΑΔΟΣ Δ.Ε.8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις: 2 
Βαθμός: Δ'- Α' 

5. ΚΛΑΔΟΣ Δ.Ε. 32 ΜΑΓΕΙΡΩΝ 
Θέσεις: 2 

Βαθμός: Δ'- Α' 

6. ΚΛΑΔΟΣ Υ.Ε. 16 ΠΡΟΣΩΠΙΚΟΥ ΚΑΘΑΡΙΟΤΗΤΟΣ 
Θέσεις: 2 

Βαθμός: Ε'- Β' 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1) Τ.Ε. 9 ΒΡΕΦΟΝΗΠΙΟΚΟΜΙΑΣ 
Θέσεις: 1 

2) Υ.Ε. 14 ΜΑΓΕΙΡΩΝ 
Θέσεις: 1 

Γ. ΕΠΟΧΙΑΚΟ ΠΡΟΣΩΠΙΚΟ 

1. ΚΛΑΔΟΣ Τ.Ε.9 ΒΡΕΦΟΝΗΠΙΟΚΟΜΙΑΣ 
Θέσεις: 1 

Βαθμός: Δ'- Α' 

2. ΚΛΑΔΟΣΔ.Ε.8 ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟ- 
ΜΩΝ 

Θέσεις: 1 
Βαθμός: Δ' - Α' 

3. ΚΛΑΔΟΣ Υ.Ε.16 ΠΡΟΣΩΠΙΚΟΥ ΚΑΘΑΡΙΟΤΗΤΟΣ 
Θέσεις: 2 

Βαθμός: Ε'- Β' 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις του κλάδου 

ΤΕ9 Βρεφονηπιοκόμων σύμφωνα με τις διατάξεις του άρ¬ 
θρου 35 Ν. 2646/1998. 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ- 
σωρινώς) καιΤΕ Βρεφονηπιοκομίας ως προϊστάμενοι της 
Διεύθυνσης Παιδικού / Βρεφονηπιακού Σταθμού καθώς 
και του Τμήματος Προσχολικής Αγωγής επιλέγονται από 
τους κλάδους ΠΕ Νηπιαγωγών (προσωρινώς), ΤΕ Βρεφο¬ 
νηπιοκομίας και ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλοςτου κλάδου ΠΕΙ Διοικητικού - 
Οικονομικού, ΤΕ17 Διοικητικού - Λογιστικού, ΔΕ Διοικητι¬ 
κού - Λογιστικού και ΔΕΙ Διοικητικού - Λογιστικού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 


για την κάλυψη των υφισταμένων και μελοντικών αναγκών 
των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα- 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ., ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λ.π.). 

ΠροϊστάμενοιΔιευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από 
το αρμόδιο Υπηρεσιακό Συμβούλιο υπάλληλοι αναπλη- 
ρούμενοι σε περίπτωση απουσίας τους ή κωλύματος από 
τον κατά βαθμό αρχαιότερο υπάλληλο της αυτής υπηρε¬ 
σίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 

Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του Δήμου για κάθε ένα από τα επόμενα οι¬ 
κονομικά έτη, ο οποίος ενισχύεται από τους Κ.Λ.Π., τρο¬ 
φεία, κ.λ.π., καθόσον για το τρέχον έτος δεν έχουν 
προγραμματισθεί προσλήψεις, το ύψος της της οποίας 
προσδιορίζεται στα 136.064,70 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 8 Οκτωβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΕΥΣΤ. ΤΖΟΥΑΝΑΚΗΣ 

